text: Skoleklasse fra Broager kåret som Danmarks bedste
  04 oktober 2014 kl. 05.29
  6a fra Broager Skole er landets klogeste klasse. I hvert fald i historisk viden.
  Når det gælder om at svare på spørgsmål om Christian den 4 og andre historiske emner, så er der ingen, der overgår eleverne fra Broager.
  Ved danmarksmesterskaberne i historie blev det til en flot 1. plads og dermed titlen som danmarksmester i historie.
  10 skoleklasser fra hele landet havde kvalificeret sig til finalen, der blev afholdt på Det Nationalhistoriske Museum på Frederiksborg Slot.
  Først var der et historisk løb på Frederiksborg Slot, og derefter skulle eleverne gennem testen i historisk paratviden. Her viste eleverne fra Broager, at de har styr på danmarkshistorien.
  Også 5b fra Aalykkeskolen i Kolding og 4b fra Vitaskolen fra Esbjerg fik fine placeringer i finalen.
  